《昔游诗十五首 其五》
宋代·姜夔

我乘五板船，将入沌河口。大江风浪起，夜黑不见手。

同行子周子，渠胆大如斗。长竿插芦席，船作野马走。

不知何所诣，生死付之偶。忽闻入草声，灯火亦稍有。

划船遂登岸，亟买野家酒。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。